యేసు
మత్తయి మరియు మార్కు సువార్తలలో యేసు యొక్క వంశ వృక్షం వివరించబడంది. మత్తయి సువార్త యందు యేసు తండ్రియైన యోసేపు యొక్క పితరుల గురించి వివరించబడింది; లూకా సువార్తలో యేసు తల్లిదండ్రుల ఇద్దరి వంశ వృక్షాలున్నాయి.యేసు యొక్క వంశ మూలపురుషులు రాజైన దావీదు మరియు అబ్రహాము.
ఇబ్రాహీం (ప్రవక్త)
ఇబ్రాహీం ఇస్లాం ప్రవక్తలో ముఖ్యుడు. బైబిల్ మరియు తౌరాత్ (తోరాహ్) లలో ఇతని పేరు 'అబ్రహాము' గా ప్రస్తావింపబడింది. తండ్రిపేరు "ఆజర్" లేక "తారఖ్", ఇతడు విగ్రహాలు తయారు చేసి అమ్ముకునే సంచారజాతికి చెందినవాడు, తానూ విగ్రహాలను తయారుచేసి అమ్మేవాడు. తనకుమారుణ్ణి (ఇబ్రాహీం ను) గూడా విగ్రహాలు అమ్మడానికి పంపేవాడు. విగ్రహాలుకొని వాటినిపూజించే ప్రజలను చూసి ఇబ్రాహీం ఆలోచనల్లో పడేవాడు. విగ్రహాలు మానవసృష్టి. సృష్టిని సృష్టికర్తగా భావించడం అహేతుకమని, వీటన్నికీ అతీతంగా విశ్వంలో ఏదో శక్తివుందని ఆసక్తియే అల్లాహ్ అని ప్రగాఢంగా నమ్మాడు. తనతండ్రి తయారుచేసిన విగ్రహాలను నమ్మలేక, అమ్మలేక తండ్రిచే నానాతిట్లూ తిన్నాడు. ఇబ్రాహీంకు ఇరువురు భార్యలు 'హాజిరా ' మరియు 'సారా '. ఇతని కుమారులు ఇస్మాయీల్ మరియు ఇస్ హాఖ్ లు, వీరూ ప్రవక్తలే. ఇబ్రాహీంకు ప్రవక్తలపితామహుడిగా గౌరవిస్తారు. ఇస్లాంలో ఇతనికి "ఖలీలుల్లా"గా బిరుదు గలదు. ఖలీలుల్లా, 'ఖలీల్ ' కలీల్ అంటే దేవుని స్నేహితుడు, మిత్రుడు అని అర్ధం. ఇస్లాంలో ఇతనికి "హనీఫ్" అనే బిరుదు గూడాగలదు. హనీఫ్ అనగా ఏకేశ్వరవిధానాన్ని కనుగొన్నవాడు, లేదా పునర్వవస్థీకరించినవాడు. ఇస్లాం మతం ఆదమ్తో మొదలయితే, ఇబ్రాహీం చే పునర్య్వవస్థీకరించబడింది. ముహమ్మద్ ప్రవక్తచే పటిష్ఠం చేయబడింది. ఇతను ప్రవేశపెట్టిన విధానాన్ని ఇబ్రాహీం మతము అనికూడా సంబోధిస్తారు. కానీ, ఇతను క్రొత్త మతాన్ని స్థాపించలేదు, ఆదమ్ తో ప్రారంభమయిన ఇస్లాం మతాన్ని ధృడీకరించాడు. ఇతని తరువాత అవతరించిన మత ప్రవక్తలు మూసా (మోషే) (యూదమతము) ఈసా (యేసు) (క్రైస్తవ మతము) మరియు ముహమ్మద్ ప్రవక్త (ఇస్లాం) ముగ్గురూ తమ విశ్వాసానికి మూల పురుషులలో ఒకనిగా ఇతన్ని భావిస్తారు.